Hlutabréf í Icelandair Group hækkuðu um tæpt prósent í gær, 444 fjárfestu í bréfum í félaginu. Sama dag var tilkynnt um að félagið hefði tapað 51 milljarði í fyrra. Aðalhagfræðingur Íslandsbanka telur að viðskiptin tengist hugsanlegum samningi við Pfizer um fjöldabólusetningu í rannsóknarskyni.
Icelandair Group tapaði fimmtíu og einum milljarði króna á síðasta ári .Ársfjórðungsuppgjör félagsins var birt í gær. Farþegafjöldinn hrundi og sætaframboð sömuleiðis. Óvissan er mikil. Í tilkynningu sem félagið sendi Kauphöll Íslands segir að þróun faraldursins og dreifing bóluefna á næstu mánuðum muni skipta sköpum varðandi framhaldið. Félagið geri ráð fyrir því að flug aukist á vormánuðum, þá verða Boeing 7373 Max vélarnar líka teknar aftur í notkun.
Gengi hlutabréfa í Icelandair Group hefur tvöfaldast frá í nóvember. Hlutabréf í Icelandair hækkuðu um 0.82% í gær, 444 fjárfestu í bréfum fyrir samtals 544 milljónir króna. Jón Bjarki Bentsson, aðalhagfræðingur Íslandsbanka tengir þetta almennri þróun en líka spenningi fyrir hugsanlegum rannsóknarsamningi við Pfizer.
Það hefu ralmennt veirð heldur meðbyr með flugfélögum í Evrópu, sérstaklega þeim sem eru á styttri leiðum eins og Iceandair er að hluta. Líklega er nú helsta skýringin viðbrögð við orðrómi um að það kunni að vera yfirvofandi fréttir af mögulegri rannsókn Pfizer á hjarðónæmi hér sem gæti haft jákvæð áhrif á flugsamgöngur til og frá landinu .
Hann segir að margir hafi keypt í Icelandair í gær, en upphæðirnar frekar lágar. Verðhreyfingin hafi ekki verið mikil, þrátt fyrir mikla veltu og ekki mikil lækkun í dag.
Markaðurinn er nú svona yfirvegaður þrátt fyrir lífleg viðskipti með félagið
Hlutabréf Icelandair Group hækkuðu í gær, sama dag og tilkynnt var um tugmilljarða tap félagsins á síðasta ári. Aðalhagfræðingur Íslandsbanka segir spennu ríkja á markaði vegna hugsanlegs rannsóknarsamnings við Pfizer. 